# Associació d’Estudiants de Ciències de la Salut

### De Viquipèdia

L'Associació d’Estudiants de Ciències de la Salut (AECS) és una associació d’Estudiants universitaris, de caire social, científic i cultural. Una entitat prestadora de serveis a la Joventut, apolítica, aconfessional i sense ànim de lucre, en el si de l’Acadèmia de Ciències Mèdiques de Catalunya i Balears (ACMCB).

L’AECS es manté de subvencions, donatius, activitats organitzades pels seus membres i per la quota abonada pels socis. S’articula en Seccions Territorials (ST), Seccions Acadèmiques (SA) i Grups de Treball (GT).

AECS té reconeixement internacional, i forma part de la International Federation of Medical Students’ Association (IFMSA), International Pharmaceutical Students’ Federation (IPSF) i de la European Pharmaceutical Students’ Association (EPSA).

L’associació té la seva seu principal al local a la mateixa ACMCB, al carrer Major de Can Caralleu 1-7 de Barcelona, així com també disposa de locals a totes les seccions territorials i de domicilis a les seus de l’ACMCB.

## [edita] Objectius

Des d'AECS, es vol aprofundir en el coneixement de la realitat del seu àmbit territorial, donant suport al desenvolupament cultural, científic i social de les seves comarques, regions i països, i col·laborant amb les entitats i associacions que treballen per la potenciació de la salut i la qualitat científica i educativa d’aquells.

També es vol fomentar la col·laboració amb altres associacions i societats estatals i internacionals, representant-la com una entitat diferenciada. Un dels seus objectius prioritaris és aglutinar els estudiants i post graduats de primer any de les Ciències de la Salut, relacionant-los entre ells i amb els professionals de les diferents disciplines, buscant la interdiciplinarietat en tots els projectes de l’associació, encaminats a millorar la formació humana i científica d’aquests.

## [edita] Història

El 1872 es crea el “Laboratorio”, per part d'estudiants de Medicina descontents amb l'ensenyament rebut a la Facultat. Aquest fet arrossega els professors més representatius, que s'incorporen a les tasques de l'entitat.

Cinc anys més tard es crea “La Academia de Ciencias Médicas”, formada per metges preocupats per la seva formació continuada. Finalment el 1878 el “Laboratorio” i “La Academia de Ciencias Médicas” s'uneixen donat lloc a “La Academia y Laboratorio de Ciencias Médicas de Cataluña”, que és l'entitat que ha anat evolucionant fins arribar a l'Acadèmia de Ciències Mèdiques de Catalunya i de Balears actual.

El 1892 els estudiants de Medicina esdevenen una secció autònoma dins l' Acadèmia i anys després s'instauren les primeres Bosses d'Estudi (pensionats a l'estranger), antecedent dels actuals intercanvis.

Passada la Guerra Civil (1952), l'Agrupament Escolar (estudiants de medicina) reneix amb el nom d'Associació de Joventut Mèdica de Barcelona. En els anys posteriors neixen les Joventuts Mèdiques del Vallès Occidental, de Girona, de Lleida, del Vallès Oriental i finalment el 1980 neix la Joventut Mèdica de Balears. Es crea una federació d'entitats comarcals agrupant totes les anteriors, amb el nom de Joventuts Mèdiques de Catalunya i Balears.

Anys més tard es creen les Joventuts Mèdiques del Baix Camp i de la Garrotxa i es crea el Grup de Treball d'Educació.

L’any 1984 ingressen a l'IFMSA representant Catalunya i Balears com a primer membre sense estat propi i l’any 1987 a l'IPSF i l'EPSA, i el 1992 a la IADS.

A continuació neix la Joventut Mèdica del País Valencià com entitat independent i es creen els grups de treball de Salut Pública i Recerca.

Per últim les Joventuts Mèdiques de Catalunya i de Balears i la Joventut Mèdica del País Valencià es fusionen i canvien el nom vers el d’Associació d'Estudiants de Ciències de la Salut, intentant adequar-lo a la seva realitat multidisciplinària. Apareixen l'ECS València, l'ECS Alacant, l'ECS Anoia i l'ECS Andorra.

En l’actualitat AECS està totalment implantada a Catalunya, l’activitat però a les terres valencianes va disminuir considerablement, fins al punt en que IFMSA-Spain va poder reclamar-ho com a àmbit d'actuació propi.

## [edita] Estructura

AECS s’articula en Seccions Territorials, Seccions Acadèmiques i Grups de Treball.

S'entén per Secció Territorial (ST) tota aquella filial amb facultat o no, que organitza cursos, jornades, intercanvis o qualsevol altra activitat pertanyent als grups de treball, i que funciona de manera relativament autònoma. En l’actualitat les ST que estan actives són: Barcelona, Lleida i Reus-Tarragona.

S'entén per Secció Acadèmica (SA) qualsevol de les disciplines incloses en les Ciències de la Salut. Formen part d’AECS com a SA: Farmàcia, Medicina, Biologia, Bioquímica, Biotecnologia, Fisioteràpia, Infermeria, Dietètica i Nutrició.

Però principalment l’AECS està organitzat en Grups de Treball (GT), que són un equip de persones que treballen en un determinat camp d'acció i amb objectius concrets.

Aquestes són:

- Intercanvis Clínics; SCOPE.
- Intercanvis de Recerca; SCORE.
- Pràctiques Hospitalàries de Catalunya, Andorra i Balears; SCONE.
- Educació Mèdica; SCOME.
- Salut Reproductiva i SIDA; SCORA.
- Drets Humans i Pau; SCORP.
- Premi Gemma Rossell Romero
- Salut Pública; SCOPH.
- Intercanvis de Farmàcia
- Educació Farmàcia
- Educació Nutrició

## [edita] Enllaços externs

- Pàgina web d'AECS
- Pàgina web d'IFMSA
- Pàgina web de l'ACMCB

Obtingut de "http://ca.wikipedia.org../../../a/s/s/Associaci%C3%B3_d%E2%80%99Estudiants_de_Ci%C3%A8ncies_de_la_Salut_feca.html"

Categories: Ciències de la salut | Medicina | Universitats

##### Views

- Article
- Discussió
- Revisió actual

##### Cerca